CELEX: 31983R2081
Language: el
Date: 1983-07-26 00:00:00
Title: Κανονισμός (ΕΟΚ) αριθ. 2081/83 της Επιτροπής της 26ης Ιουλίου 1983 που τροποποιεί για δεύτερη φορά τον κανονισμό (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως του βάμβακος

Avis juridique important

|

31983R2081

Κανονισμός (ΕΟΚ) αριθ. 2081/83 της Επιτροπής της 26ης Ιουλίου 1983 που τροποποιεί για δεύτερη φορά τον κανονισμό (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως του βάμβακος  

Επίσημη Εφημερίδα αριθ. L 203 της 27/07/1983 σ. 0017 - 0017 Ισπανική ειδική έκδοση: Κεφάλαιο 03 τόμος 28 σ. 0148  Πορτογαλική ειδική έκδοση : Κεφάλαιο 03 τόμος 28 σ. 0148 

***** ΚΑΝΟΝΙΣΜΟΣ (ΕΟΚ) αριθ. 2081/83 ΤΗΣ ΕΠΙΤΡΟΠΗΣ  της 26ης Ιουλίου 1983  που τροποποιεί για δεύτερη φορά τον κανονισμό (ΕΟΚ) αριθ. 2183/81 περί λεπτομερειών εφαρμογής του καθεστώτος ενισχύσεως του βάμβακος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το πρωτόκολλο 4 που αφορά τον βάμβακα,  τον κανονισμό (ΕΟΚ) αριθ. 2169/81 του Συμβουλίου της 27ης Ιουνίου 1981 περί καθορισμού των γενικών κανόνων του καθεστώτος ενισχύσεως του βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 1982/82 (2), και ιδίως το άρθρο 11,  Εκτιμώντας:  ότι ο κανονισμός (ΕΟΚ) αριθ. 2183/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2066/82 (4), καθορίζει στο άρθρο 1 παράγραφος 2 το προβλεπόμενο ποσό των εξόδων εκκοκκίσεως του βάμβακος, στο άρθρο 2 παράγραφος 2 υπό ε), τα έξοδα εκφορτώσεως ή διοχετεύσεως του εκκοκισμένου βάμβακος στον Πειραιά, και στο άρθρο 4 παράγραφος 1 τα άξοδα εκθλίψεως· ότι, επειδή τα έξοδα έχουν αυξηθεί από τότε, πρέπει, κατά συνέπεια, να μεταβληθεί το ποσό τους·  ότι το παράρτημα Β σημείο 3 του κανονισμού (ΕΟΚ) αριθ. 2183/81 της Επιτροπής προβλέπει συντελεστές οι οποίοι χρησιμοποιούνται για να ληφθεί υπόψη η διαφορά του βαθμού του βάμβακος που τίθεται υπό έλεγχο, σε σχέση με τον ποιοτικό τίτλο · ότι, λαμβάνοντας υπόψη την εμπειρία που απαιτήθηκε, πρέπει να προβλεφθούν συντελεστές και για τις χαμηλότερες ποιότητες·  ότι η Επιτροπή Διαχειρίσεως Λίνου και Καννάβεως δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2183/81 τροποποιείται ως εξής:  1. Στο άρθρο 1 παράγραφος 2, το «12,5» αντικαθίσταται από το « 13,5».  2. Στο άρθρο 2 παράγραφος 2 υπό ε), το «1» αντικαθίσταται από το «1,08».  3. Στο άρθρο 4 παράγραφος 1 το «7» αντικαθίσταται από το «7,56 ».  4. Στο παράρτημα Β, το σημείο 3 αντικαθίσταται από το εξής κείμενο:  «Συντελεστές σχετικά με την διαφορά του βαθμού του λαμβανομένου εκοκκισμένου βάμβακος, σε σχέση με τον ποιοτικό τύπο:  1.2.3 //   //   //   // Βαθμός   // % της τιμής  που προστίθεται  // % της τιμής  που αφαιρείται  //   //   //   // 3 και 3,5  // 7,5  //  // 4  // 4,5  //   // 4,5  // 2  //   // 5  // -  //   // 5,5  //   // 2  // 6  //   // 5  // 6,5  //   // 9  // 7  //  // 14  // 8  //   // 20  // 9  //   // 27  //   //   //  Σε περίπτωση που η ποιότητα του βάμβακος δεν φτάσει το βαθμό 9, τότε η τιμή του μη εκοκκισμένου βάμβακος καθορίζεται με κοινή συμφωνία μεταξύ των συμβαλλομένων.»  Άρθρο 2  Ο παρών κανονισμός αρχιζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 26 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 211 της 31. 7. 1981, σ. 2.  (2) ΕΕ αριθ. L 215 της 23. 7. 1982, σ. 5.  (3) ΕΕ αριθ. L 211 της 31. 7. 1981, σ. 35.  (4) ΕΕ αριθ. L 220 της 29. 7. 1982, σ. 22.